Hazırladı: Yunus Kazımov (AƏSMA)

*5. Geriqayitmaz (köçürülən) əhali miqrasiyası.*

Geriqayıtmaz (köçürülən) əhali miqrasiyası dedikdə isə əhalinin daimi yaşayış yerini dəyişməsi ilə əlaqədar olan və əsasən iqtisadi səbəbdən doğan miqrasiya başa düşülür. Bu növ miqrasiya əhalinin bir yaşayış yerindən başqasına yerdəyişməsini özündə əks etdirən və başqa ərazilərdə yaşayış və həyat səviyyəsinin yüksək olması ilə əlaqədar olub insanların həmin əraziərdə cəmlənməsi nəticəsində baş verir.

Bütün başqa mürəkkəb sosial proseslər kimi, əhali miqrasiyasını da mükəmməl surətdə yalnız müəyyən göstəricilər sisteminin köməyi ilə təsvir etmək və ayrı-ayrılıqda həmin göstəricilər sisteminin hər bir vasitəsilə onun bu və ya digər tərəfınin üstünlüyünü işıqlandırmaq olar.

Əhali miqrasiyasmm bütün göstəricilərini - ilkin, mütləq və nisbi göstəricilərə ayırmaq olar: Əsas ilkin göstəricilərə - gələnlərin və gedənlərin sayı daxildir. Miqrasiyanın bütün mütləq və nisbi göstəricilərinin əsasına: gələnlərin sayı, gedənlərin sayı və onların fərqi (saldo) qoyulur.

Gələnlərin və gedənlərin sayı ya əhali miqrasiyası statistikası məlumatlarından, ya da köçürülənlərin ilkin uçot məlumatlarından götürülür.

Miqrasiya prosesinin öyrənilməsində ən çox gəlmə və getmələrin intensivliyindən istifadə edilir.

Gəlmələrin intensivliyi bu və ya digər əraziyə gəlmiş əhalinin orta sayını burada yaşayan əhalinin orta sayına bölməklə tapılır. Gedənlərin intensivliyi də eyni qaydada, yəni gedənlərin orta sayını burada yaşayan əhalinin orta sayına bölməklə müəyyən edilir. Bəzi hallarda miqrasiyanın intensivlik dövriyyəsi göstəricisindən də istifadə edilir.

Miqrasiya dövriyyəsinin intensivliyi əmsalını gəlmə və getmə əmsallarını üst-üstə gəlməklə və yaxud da gələn və gedənlərin cəmini əhalinin orta sayına bölməklə müəyyən etmək olar.